د غزنی سرې میاشتې رئیس ښاغلی مولوی نورالهداء "شاکر" د شمس العارفین ثایت روغتیایی روغتون څخه ناڅاپی لیدنه وکړه! د روان ۱۴۴۴ هـ ق کال د رجب المرجب میاشتې په لومړۍ نیټه دوشنبه ماسپښین ناوخته د افغانی سرې میاشتې غزنی ولایتی څانګې رئیس ښاغلی مولوی نورالهداء "شاکر" مرکز غزنی اړوند شمس العارفین ثابت روغتیایی روغتون څخه ناڅاپی لیدنه وکړه. په دغه لیدنه کې ښاغلی "شاکر" د یاد روغتون د آمر داکتر صیب محمد کبیر او د یاد روغتون د پرسونل له کړنو او فعالیتونو د خوښۍ تر څنګ په چارو کې د صداقت غوښتنه، د حاضرۍ پابندی پر وخت راتللو او راتللو ټینګار وکړ.. د یادې لیدنې په ترڅ کې ښاغلی "شاکر" د اړوند ثابت روغتون ټولې خونې له نږدې وکتلې، او د یاد روغتون د پرسونل غوښتنې او ستونزې یې هم واوریدلې او د ژر حل کولو ژمنه یې ورسره وکړه. د یادونې وړ ده چې د غزنی ولایتی څانګې د ساتنې او خوندیتوب مدیر رحمت الله "رحمت" د اړوند روغتون له ساتونکو سره هم ولیدل او هغوی یې نور هم خپلو دندو او مکلفیتونو ته متوجه کړل. "غزنی ولایتی څانګې د خپرولو مدیریت"